එහි වගඋත්තරකරුවන් ලෙස අග්‍රාමාත්‍ය සහ මුදල් අමාත්‍ය මහින්ද රාජපක්ෂ, එම අමාත්‍යාංශයේ ලේකම් එස්.ආර්. ආටිගල, ජනාධිපති ලේකම් පී.බී.ජයසුන්දර, පාරිභෝගික සේවා අධිකාරියේ සභාපතිවරයා සහ සීනි ආනයනය කරන ලද පෞද්ගලික සමාගමක අධ්‍යක්ෂවරයෙකු ඇතුලු 09 දෙනෙකු නම් කර තිබෙනවා.රජයට සිදු වූ රුපියල් බිලියන 15.9ක අලාභයක් යළි භාණ්ඩාගාරයට ගෙවන ලෙස වගඋත්තරකරුවන්ට නියෝගයක් නිකුත් කරන ලෙසත් ඔවුන්ට එරෙහිව අපරාධ නීතිය යටතේ නඩු පවරන ලෙස නීතිපතිවරයාට නියෝග කරන ලෙසත් හිටපු පාර්ලිමේන්තු මන්ත්‍රි සුනිල් හඳුන්නෙත්ති පෙත්සමෙන් ඉල්ලා තිබෙනවා.මුදල් අමාත්‍යාංශය ද මේ සම්බන්ධයෙන් පාර්ලිමේන්තුවට කරුණු වාර්තා කර ඇති අතර, රජයට හිතවාදී ව්‍යාපාරිකයින් පිරිසකට සහන සලසාදීම බදු අඩු කිරිමට හේතුව බව එහි සඳහන්.එසේම මූලික මිනිස් අයිතිවාසිකම් උල්ලංඝනය කිරීම වෙනුවෙන් රුපියල් කෝටි 50ක වන්දියක් පෙත්සම්කරුට ගෙවන ලෙස වගඋත්තරකරුවන් වෙත නියෝගයක් නිකුත් කරන්නැයි ද එම පෙත්සමේ වැඩිදුරටත් සඳහන්.මේ අතර, සීනි සඳහා වන බදු අඩු කිරීම හේතුවෙන් සිදුව ඇති පාඩුව සම්බන්ධයෙන් හිරු ටී.වී බලය වැඩසටහනේදී ද සාකච්ඡාවට ලක්වුණා.